
ПРОТОКОЛ
ОТ ПРОВЕДЕНО ОБЩЕСТВЕНО ОБСЪЖДАНЕ НА ПЛАНА ЗА СОЦИАЛНИТЕ УСЛУГИ В ОБЩИНА ЧЕРНООЧЕНЕ ЗА 2027 ГОДИНА
     Днес, 07.08.2026 година в община Черноочене, в изпълнение на член 62, ал.1 и ал.2, т. 2 от Наредбата за планирането на социалните услуги и Заповед № РД-08-209/17.06.2026 година на кмета на общината, в залата на читалище село Черноочене се проведе обществено обсъждане на годишния План за социалните услуги в община Черноочене за 2027 година.
     На обществено обсъждане присъстваха 35 души, сред които: господин Месру Мюмюн – председател на ОбС село Черноочене, господин Мюмюн Бекир – заместник кмет с ресор социални дейности, господин Рушен Фейзула – секретар на община Черноочене, господин Неджатин Салим – директор на Дирекция ОА, господин Исмет Исмаил – началник отдел МДТ, господин Наим Реджеб – началник отдел СИП, представители на отдел „Образование“, персонал от Център за социални услуги в домашна среда, предоставящ услугата ДДД „Асистентска подкрепа“ и механизма за лична помощ, представители на общинска администрация, граждани.
     Общественото обсъждане бе ръководено от госпожа Даниела Николова – главен експерт „НП“, която информира присъстващите, че в законоустановеният 30-дневен срок / 07.07.2026 – 07.08.2026 година/, през който материалите бяха публикувани за електронната страница на общината няма постъпили предложения и становища от граждани и институции на посочения електронен адрес и в деловодството на общинска администрация. 

     Водещата запозна присъстващите със законовите основания за разработване на годишния План за социалните услуги в общинна Черноочене за 2027 година, с основните приоритети и цели на Плана, със заложените хоризонтални принципи и политики, както и с мотивите за приемане на годишния План за 2027 година.
     В представянето на Плана госпожа Николова информира присъстващите за  съществуващите социални услуги в община Черноочене, които се финансират като делегирана от държавата дейност. Това са Защитено жилище за лица с умствена изостаналост село Минзухар с 8 потребители, Защитено жилище за лица с умствена изостаналост село Патица с 8 потребители, ДДД „Асистентска подкрепа” с 39 потребители при капацитет 39 потребители. Социалните услуги, които се реализират по проекти финансирани от Европейските фондове за споделено управление /ЕФСУ/ се предлагат на 42 потребители при индикативен брой 32 потребители по проект „Иновативни здравно-социални услуги в община Черноочене” и проект „Топъл обяд“ с 1400 потребители по Програма „Храни и основно материално подпомагане“.
   Съгласно изискванията на Наредбата в плана трябва да бъдат заложени съществуващите услуги; услуги, на които ще бъде разширен капацитета; услуги, които ще бъдат закрити и новоразкрити услуги. В проекта на Плана за социалните услуги за 2027 година няма предложение за закриване на съществуващи социални услуги, както  и за разкриване на нови. Предложено е запазване на двете ЗЖУИ и увеличение на броя на потребителите на социалната услуга ДДД „Асистентска подкрепа“ като в плана е заложено броят на потребителите да нарасне от 39 на 73 броя. Реалното увеличение на броя на потребителите ще зависи от стандартите и средствата заложени в държавния бюджет за 2026 година и 2027 година.
       Водещата госпожа Николова съобщи, че към момента на  публикуването на Плана на обществено обсъждане, бюджетът за календарната 2026 година все още не беше приет , поради което Годишния план за социалните услуги за 2026 година все още не се изпълнява. Бюджетът за календарната 2026 година беше приет и обнародван в края на месец юли, но в стандартите не бяха заложени предвидените в Картата промени, поради което планът за 2026 така и не влезе в действие. Планът за 2026 година на практика ще се изпълнява през 2027 година, поради което в плана за 2027 година няма заложени промени. Присъстващите бяха информирани, че съгласно член 62, ал.4 от Наредбата за планирането на социалните услуги въз основа на изразените мнения, становища и предложения от общественото обсъждане, кметът на общината може да внесе промени в предложението за общински годишен план за социалните услуги.
      Протоколът от настоящото обсъждане заедно със становището на кмета на общината и разработеният съгласно изискванията на АСП план ще бъдат внесени на предстоящата сесия на ОбС за обсъждане и приемане с оглед спазването на срока за представяне на Плана в АСП- 31 Август 2026 година
   Село Черноочене

   Дата:07.08.2026 година


    Протоколчик :................................
                            /Себилджан Халил/
    Председател:...................................

   /Даниела Николова/

